Forlig om defekte gadelamper :: City Avisen
10/11/2017 | 06:00
Forlig om defekte gadelamper
LYS. Københavns Kommune har indgået forlig med belysningsleverandøren Eltel om 2.325 defekte LED-gadelamper, der blev leveret i 2012.
Forliget indebærer, at samtlige lamper bliver repareret og opgraderet til nutidig standard, og at Eltel skal betale erstatning til kommunen.
Københavns Kommune fik leveret den første generation af LED-gadelamper i 2012, men det har vist sig, at der var fejl på omkring halvdelen af de i alt 2.325 lamper. Nogle blinkede, nogle lyste kun halvt, og nogle lyste slet ikke.
Forliget indebærer, at Eltel i samarbejde med sin underleverandør skal tage de 2.325 lamper ned, reparere og opgradere de fejlramte komponenter til nutidig standard og sætte lamperne op igen.
Dette skal ske inden for 20 uger, og dermed kan københavnerne se frem til, at al den defekte gadebelysning vil være bragt i orden senest i starten af februar.